протокол № 3

ОТ ЗАСЕДАНИЕ НА КОМИСИЯТА ПО АТЕСТИРАНЕТО И КОНКУРСИТЕ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, КОЯТО, НА ОСНОВАНИЕ §23, АЛ. 2 ОТ ПЗР НА ЗИД НА КРБ

(ОБН. В ДВ БР.106/22.12.2023 г.),

ИЗПЪЛНЯВА ФУНКЦИИТЕ НА ВИСШ ПРОКУРОРСКИ СЪВЕТ, ПРОВЕДЕНО НА 06.02.2024 г.

Присъстват: Огнян Дамянов, Светлана Бошнакова, Пламен Найденов, Евгени Иванов, Стефан Петров, Петя Маринова, Ирина Апостолова, Емилия Пенева, Веселин Иванов и Надя Загорова

Отсъства: Ваня Дойчева

На заседанието присъстват: Петя Тянкова - директор на дирекция „Атестиране на прокурори и следователи“, Полина Петкова - началник отдел „Атестиране на прокурори и следователи” и Мария Василева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия на Висшия съдебен съвет, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 12 - т. 15.

РАЗНИ

1. Откриване на процедура за избор на административен ръководител – окръжен прокурор на Окръжна прокуратура – София.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. **ПРЕДЛАГА НА ПРОКУРОРСКАТА КОЛЕГИЯ НА ВСС,** която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ОТКРИЕ,** на основание чл. 167, ал. 2, във връзка с чл. 194а, ал. 1 от Закона за съдебната власт, процедура за избор на административен ръководител - окръжен прокурор на Окръжна прокуратура – София – изтичащ мандат.

1.2. В едномесечен срок от датата на обнародване на свободната длъжност в „Държавен вестник“ предложения за назначаване на административен ръководител на съответния орган на съдебната власт могат да се подават: в администрацията на Висшия съдебен съвет; по електронен път с квалифициран електронен подпис на официалния имейл адрес - [vss@vss.justice.bg](mailto:vss@vss.justice.bg) или чрез лицензиран пощенски оператор на официалния адрес на Висшия съдебен съвет - гр. София, ул. Екзарх Йосиф № 12. Към предложението се прилагат: подробна автобиография, подписана от кандидата; копие от диплома за завършено висше образование по специалността „Право“; копие от удостоверение за придобита юридическа правоспособност; медицинско удостоверение, издадено в резултат на извършен медицински преглед, че лицето не страда от психическо заболяване; концепция за работата като административен ръководител, която трябва да съдържа: лична мотивация за заемане на длъжността, анализ и оценка на състоянието на органа на съдебната власт, очертаване на достиженията и проблемите в досегашната му дейност, набелязване на цели за развитието и мерки за тяхното достигане; удостоверение от Националната следствена служба, Столичната следствена служба или от окръжните следствени отдели към окръжните прокуратури за образувани досъдебни производства; документи, удостоверяващи наличието на стажа по чл. 170 от ЗСВ и други документи, които по преценка на кандидата имат отношение към професионалните или нравствените му качества.

1.3. Решението да се обнародва в „Държавен вестник“ и да се публикува на Интернет страницата на Висшия съдебен съвет.

1.4. ВНАСЯ предложението в заседанието на Прокурорската колегия на ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 07.02.2024 г., за разглеждане и произнасяне.

2. Обсъждане приложението на разпоредбата на чл. 193, ал. 6 от ЗСВ по обявения, с решение на Прокурорската колегия на Висшия съдебен съвет по протокол № 40/09.11.2022г. (обн. ДВ, бр. 90/11.11.2022 г.) конкурс за преместване на длъжност „прокурор“ в районните прокуратури.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. С решение по протокол № 47/20.12.2023 г. Прокурорската колегия на Висшия съдебен съвет (Колегията) проведе гласуване по поредността на класирането по обявения, с решение на Колегията по протокол №40/09.11.2022г. (обн. в ДВ бр. 90/11.11.2022 г.), конкурс за преместване на длъжност „прокурор“ в районните прокуратури и назначи, на основание чл.193, ал. 3 от ЗСВ, класираните кандидати до попълване на свободните места. При вземане на решението са съобразени постъпилия отказ от участие в конкурсната процедура от шестия по реда на класирането кандидат, класиран за Софийска районна прокуратура, както и частичните откази от шестнадесетия и двадесетият по реда на класирането кандидати само за Районна прокуратура – Пазарджик.

След влизане в сила на решенията по чл. 193, ал. 3 от ЗСВ, на кандидатите са изпратени уведомления по реда на чл. 161, ал. 1 от ЗСВ. В законоустановения срок същите встъпват в длъжност, с изключение на кандидата за длъжността „прокурор“ в Районна прокуратура – Пазарджик – Ангел Николов Ангелов – прокурор в Районна прокуратура – Пловдив, който подава отказ от встъпване. Следващите по реда на класирането кандидати за този орган също депозират отказ от участие и конкурсната процедура в тази част по отношение на тях е прекратена с решения на Колегията, поради което длъжността остава неусвоена. Длъжността в Районна прокуратура – Сливен също остава неусвоена, поради липса на класиран за нея кандидат.

Съгласно разпоредбата на чл. 193, ал. 7 от ЗСВ, **деветмесечният срок за приложението на разпоредбата на чл. 193, ал. 6 от ЗСВ започва да тече от** датата на приемане на първото решение на Колегията по реда на чл. 193, ал. 3 от ЗСВ, в конкретния случай - **20.12.2023 г. и изтича на 20.09.2024 г.**

Съгласно чл. 43, ал. 5 от Наредба № 1 от 09.02.2017г., с оглед влязлото в сила решение по чл. 193, ал. 3 от ЗСВ и встъпването в длъжност и на последния назначен кандидат, Колегията следва да пристъпи към назначаване по реда на чл.193, ал. 6 от ЗСВ на следващите по реда на класирането в съответните районни прокуратури.

Към настоящия момент са налице 11 (единадесет) свободни длъжности „прокурор“, освободени в срока на приложение на чл. 193, ал. 6 от ЗСВ, от които: 2 (две) длъжности „прокурор“ в Районна прокуратура – Перник, 3 (три) в Районна прокуратура – Пловдив, 1 (една) в Районна прокуратура – Пазарджик, 1 (една) в Районна прокуратура – Сливен и 4 (четири) длъжности „прокурор“ в Софийска районна прокуратура. Поради липса на следващи по реда на класирането кандидати за Районна прокуратура – Пазарджик и Районна прокуратура – Сливен, разпоредбата на чл. 193, ал. 6 от ЗСВ не е приложима за двата органа и следва да продължи само за Районна прокуратура – Перник, Районна прокуратура – Пловдив и Софийска районна прокуратура.

2.2. Предложението за назначаване по реда на чл. 193, ал. 6 от ЗСВ на следващите по реда на класирането кандидати в Районна прокуратура – Перник, Районна прокуратура – Пловдив и Софийска районна прокуратура да се внесе в следващо заседание на Комисията.

2.3. Решението да се публикува на интернет-страницата на Висшия съдебен съвет, раздел „Конкурсни процедури“.

3. Заявления от Панайота Георгиева Рандева – прокурор в Районна прокуратура – Ямбол и от Катя Георгиева Стаменова – Христова – прокурор в Районна прокуратура – Сливен за преместване, на основание чл. 194, ал. 2 от ЗСВ.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ**, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПРЕМЕСТИ**, на основание чл. 194, ал. 2 от ЗСВ, Панайота Георгиева Рандева – прокурор в Районна прокуратура – Ямбол, на длъжност „прокурор“ в Районна прокуратура – Сливен, с място на работа съдебния район на Районна прокуратура – Сливен, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 21.02.2024 г.

3.2. **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ**, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПРЕМЕСТИ**, на основание чл. 194, ал. 2 от ЗСВ, Катя Георгиева Стаменова – Христова – прокурор в Районна прокуратура – Сливен, на длъжност „прокурор“ в Районна прокуратура – Ямбол, с място на работа съдебния район на Районна прокуратура – Ямбол, с ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 21.02.2024 г.

*Мотиви: Комисията по атестирането и конкурсите към Прокурорската колегия на Висшия съдебен съвет, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет (Комисията) е сезирана с молби с вх. № № ВСС-1143/22.01.2024 г. от Панайота Георгиева Рандева – прокурор в Районна прокуратура – Ямбол и Катя Георгиева Стаменова – Христова – прокурор в Районна прокуратура – Сливен за размяната им, на основание чл. 194, ал. 2 от ЗСВ.*

*Разпоредбата на чл. 194, ал. 2 от ЗСВ предвижда възможност за размяна на магистрати на равна по степен длъжност, при взаимното им съгласие, както и това на административните им ръководители. Предвид изискването на нормата за съгласие от административните ръководители на магистратите, същите са изразили положителни становища за приложението на механизма.*

*Съобразно гореизложеното, Комисията счита, че са налице кумулативно изискуемите предпоставки за приложение института на чл. 194, ал. 2 от ЗСВ и молбите за преместване на гореспоменатите прокурори от двата органа на съдебната власт следва да бъдат уважени.*

3.3. Внася предложенията в заседание на Прокурорската колегия на Висшия съдебен съвет, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 07.02.2024 г., за разглеждане и произнасяне.

4. Заявление от Маргарит Куртев Стоилов за освобождаване от заеманата длъжност „прокурор“ в Районна прокуратура - Хасково, на основание чл. 165, ал.1, т. 2 от ЗСВ.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. **ПРЕДЛАГА НА ПРОКУРОРСКАТА КОЛЕГИЯ НА ВСС,** която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ОСВОБОДИ**, на основание чл. 160, във връзка с чл. 165, ал. 1, т. 2 от ЗСВ, Маргарит Куртев Стоилов от заеманата длъжност „прокурор“ в Районна прокуратура - Хасково, с ранг „прокурор във ВП“, считано от 01.03.2024 г.

4.2. ВНАСЯ предложението в заседанието на Прокурорската колегия на ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023г.), изпълнява функциите на Висш прокурорски съвет, насрочено за 07.02.2024 г., за разглеждане и произнасяне.

ЕДИННИ ФОРМУЛЯРИ

5. Придобиване статут на несменяемост на Радомир Колев Станев – прокурор в Районна прокуратура – Добрич.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Варна, за комплексна оценка на Радомир Колев Станев – прокурор в Районна прокуратура – Добрич.

5.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Радомир Колев Станев – прокурор в Районна прокуратура – Добрич.

5.3. Предоставя, на основание чл. 205, ал. 1 от ЗСВ, на Радомир Колев Станев – прокурор в Районна прокуратура – Добрич, резултатите от атестирането за запознаване.

6. Периодично атестиране на Йордан Стоянов Ангелов - прокурор в Районна прокуратура – Велико Търново.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. НЕ ПРИЕМА ИЗЦЯЛОопределените от Постоянната атестационна комисия при Апелативна прокуратура – Велико Търново оценки по общите и специфични критерии за атестиране на Йордан Стоянов Ангелов - прокурор в Районна прокуратура – Велико Търново.

*Мотиви: Комисията по атестирането и конкурсите, след като се запозна с предложените от ПАК оценки и прецени представените по атестационната преписка актове счита, че:*

*В Част IV, т.1 „Правни познания и умения за прилагането им", предложената от ПАК максимална оценка 5, следва да се намали с 1 (една) единица. Основанията за отмяна на преобладаваща част от постановените актове по преписки и досъдебни производства, за връщане на едно от внесените в съда споразумения, както и свързаните с тях пропуски и грешки в приложението на материалния и процесуалния закон, са пряко свързани с показателите по настоящия критерий. Така например:*

*- по пр.пр.№№ 4461/2021 г., 210/2022 г., 6849/2022 г. постановленията за отказ са отменени, поради непълнота на извършената проверка, т.е. в противоречие на принципите, залегнали в чл.13 и чл.14 от НПК, за разкриване на обективната истина и вземане на решение по вътрешно убеждение, основано на обективно, всестранно и пълно изследване на всички обстоятелства;*

*- по пр.пр.№ 24/2020 г. досъдебното производство, образувано за престъпление по чл.206 ал.1 НК, е прекратено на основание чл.24 ал.1 т.1 НПК, като е прието, че деянието не съставлява престъпление. Съдът е отменил постановлението с мотиви за неизяснена в пълнота фактическа обстановка;*

*- неизяснена в цялост фактическа обстановка е причина и за отмяна на постановлението за прекратяване на досъдебното производство по пр.пр.№ 6653/2021 г.;*

*- по пр.пр.№ 1728/2019 г. са отменени три акта: на първо място, постановлението за отказ да се образува досъдебно производство е отменено от горестоящата прокуратура като е прието, че същото е постановено при превратно тълкуване и неизяснена в цялост фактическа обстановка; на второ място, образуваното впоследствие досъдебно производство за престъпление по чл.194 ал.1 НК е прекратено на основание чл.243 ал.1 т.1 вр.чл.24 ал.1 т.1 НПК, като е прието, че деянието изпълва хипотезата на чл.9 ал.2 НК. Това постановление е отменено от горестоящата прокуратура като необосновано и незаконосъобразно, не само поради неизяснената в цялост фактическа обстановка, но и поради неправилно приложение на материалния закон, а именно чл.9 ал.2 НК; на трето място, последващото прекратяване на досъдебното производство (на същото правно основание) отново е отменено, както поради неправилно приложение на материалния закон (чл.9 ал.2 НК), така и поради липса на произнасяне относно съставомерността на деяние по чл.194 ал.3 вр.ал.1 НК;*

*- неправилно приложение на материалния закон е причина за отмяна на акта по пр.пр.№ 1910/2017 г. Досъдебното производство е прекратено на основание чл.24 ал.5 т.1 НПК, като е прието, че деянието разкрива признаците не на основния състав на престъплението по чл.216 ал.1 НК, а на по-леко наказуемия по чл.216 ал.4 вр.ал1 НК. Съдът е отменил постановлението като незаконосъобразно, излагайки мотиви за наличие на достатъчно доказателства за извършено престъпление по чл.216 ал.1 НК;*

*- по пр.пр.№ 2475/2016 г. досъдебното производство, образувано за престъпление по чл.129 ал.1 НК, е прекратено на основание чл.24 ал.5 т.1 НПК. Съдът е отменил постановлението, тъй като „…прокурорът, макар коректно да е обсъдил обстоятелствата, относими към реда, по който счита, че следва да продължи наказателното производство, незаконосъобразно е постановил прекратяването му, посочвайки правното основание на чл.24 ал.5 т.1 НПК. Наказателното производство следва да бъде спряно, като с постановлението за спиране се укаже на пострадалия за възможността да подаде тъжба в 6-месечен срок“;*

*- неправилно приложение на материалния закон и по-специално на разпоредбата на чл.183 ал.3 НК е причина за отмяна на постановлението за прекратяване на наказателното производство по пр.пр.№ 165/2019 г. Прокурорът е прекратил наказателното производство, водено за престъпление по чл.183 ал.1 НК, на основание чл.243 ал.1 т.1 вр.чл.24 ал.1 т.1 НПК и чл.183 ал.3 НК. Съдът е отменил постановлението, като е приел, че е налице вътрешно противоречие относно основанието за прекратяване. Посочил е, че „Последно цитираната разпоредба е самостоятелно и различно основание за прекратяване, посочено също като основание за прекратяване в обжалваното постановление, наред с това по чл.243 ал.1 т.1 вр.чл.24 ал.1 т.1 НПК. Евентуалното прекратително основание по чл.183 ал.3 НК има самостоятелен и различен характер от основанието по чл.24 ал.1 т.1 НПК, тъй като в такъв случай деянието е безспорно извършено и принципно съставлява престъпление, но не се наказва с оглед предпоставките на чл.183 ал.3 НК“. Определението на първоинстанционния съд е потвърдено от въззивната инстанция, като е изтъкнато, че действително чл.183 ал.3 НК е самостоятелно основание за прекратяване на наказателното производство и може да се приложи от прокурора, но това може да стане само при повдигнато обвинение, а в конкретния случай няма лице привлечено в качеството на обвиняем;*

*- съдът е отменил постановлението за частично прекратяване и спиране по пр.пр.№ 2217/2021 г., тъй като „…изводът на прокурора не кореспондира на разпоредбата на чл.11 ал.2 НК, относно съдържанието на евентуалния умисъл при осъществен състав на хулиганство“;*

*- причина за отмяна на постановлението за спиране на наказателното производство по пр.пр.№ 2022/2021 г. е позоваване на непълни и необосновани експертни заключения;*

*- нарушение на процесуалния закон се наблюдава и при споразумението за прекратяване на наказателното производство, на основание чл.381 НПК, по пр.пр.№ 2102/2021 г. Същото не е одобрено от съда като противоречащо на закона – лицето е привлечено в качеството на обвиняем за извършване на едно деяние, а е необходимо да бъде привлечен в извършването на две деяния против личността на отделни граждани, за да може в последствие по всяко едно от тях съдът да извърши преценка относно визираните в чл. 381, ал. 5 от НПК въпроси.*

*Посочените по-горе неединични случаи, свързани с нарушения на материалния и процесуалния закон, са пряко относими към един от показателите за оценяване по настоящия критерий, а именно „способност за прилагане на закона и съдебната практика“.*

*Тези пропуски и нарушения следва да се разгледат и в контекста на притежавания немалък юридически стаж на прокурора, придобит в органите на съдебна власт и предполагащ високо качество на изготвените актове и недопускане на грешки от посоченото естество, които ПАК не е съобразила при определяне на оценката по коментирания, качествен по същността си, критерий.*

*Изложеното по-горе определя и съответната оценка, която по настоящия критерий следва да бъде „4".*

*В Част V, т. 4 „Брой необжалвани прокурорски актове, брой окончателни съдебни актове, постановени по внесени от атестирания прокурор актове за връщане на делата за отстраняване на процесуални нарушения, и причините за това; брой уважени протести, потвърдени, изменени и отменени прокурорски актове при инстанционния и служебния контрол“, предложената от ПАК оценка „5“ следва да бъде намалена с 1 (една) единица.*

*Този отделно въведен от закона критерий има предимно количествени и статистически измерения и следва да бъде оценяван самостоятелно. Видно от данните в Част III на ЕФА за периода на атестиране са налице 6 отменени акта по преписки, които представляват 0,8% спрямо общия брой актове по преписки, но 11,8 % от обжалваните. Налице са и 9 бр. отменени акта по наказателни производства, представляващи 1,9% спрямо общия брой актове по НП, но 21,4 % от обжалваните такива.*

*За същия период от съда са върнати 3 акта (1 ОА, 1 споразумение и 1 предложение по чл.78а НК), които представляват 1,6% от общо внесените в съда 188 бр.актове.*

*В останалата част определените от Постоянната атестационна комисия оценки по общите и специфични критерии за атестиране следва да бъдат потвърдени.*

*С оглед на това определя комплексна оценка „Много добра" (4.61) на Йордан Стоянов Ангелов - прокурор в Районна прокуратура – Велико Търново.*

6.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Йордан Стоянов Ангелов - прокурор в Районна прокуратура – Велико Търново.

6.3. Предоставя, на основание чл. 205, ал. 1 от ЗСВ, на Йордан Стоянов Ангелов - прокурор в Районна прокуратура - Велико Търново, резултатите от атестирането за запознаване.

7. Периодично атестиране на Бояна Любомирова Кузманова - прокурор в Районна прокуратура - Бургас.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. НЕ ПРИЕМА ИЗЦЯЛОпредложението на Постоянната атестационна комисия при Апелативна прокуратура – Бургас за оценки по общите критерии за атестиране на Бояна Любомирова Кузманова – прокурор в Районна прокуратура - Бургас.

*Мотиви****:*** *Комисията по атестирането и конкурсите, след като се запозна с атестационната преписка, предложените от ПАК оценки, възражението от прокурор Кузманова и становището на ПАК по чл. 55, ал. 6 от Наредба № 3/23.02.2017 г. на ВСС, счита, че:*

*В**част IV, т. 1 „Правни познания и умения за прилагането им“ предложената от ПАК оценка «4» следва да се увеличи с 1 (една) единица. Комисията счита, че магистратът притежава много добри правни познания и умения за правилно квалифициране на деянията. Не се установяват груби и системни нарушения на материалния и процесуален закон. Освен това, мотивите на ПАК за намаляване на оценката, свързани с недостатъчно ясно изразена обстоятелствена част, липса на задълбочен доказателствен и правен анализ, липса на изведен категоричен правен извод, неправилна оценка на доказателствения обем, респ. прибързан правен извод, макар и правилни, са идентични с тези, послужили за обосноваване на оценка „4“ и по друг от критериите, а именно този по част IV, т. 2 от ЕФА.*

*В допълнение следва да се отбележи, че при описа и анализи на отмените актове в част IV, т. 1 от ЕФА, изложеното от ПАК самостоятелно мнение относно това, дали прокурорският акт е отменен правилно, е подход, който КАК не споделя, тъй като атестиращите органи не са компетентни да правят самостоятелна инстанционна или служебна проверка за законосъобразност на актовете на горестоящата прокуратура или съда, а само да съобразят и отчетат техните констатации при оценяването.*

*По отношение на оценката в част IV, т. 2 „Умение за анализ на правно-релевантните факти“: КАК намира същата за правилно определена, поради което следва да бъде потвърдена. След запознаване с приложените по атестационната преписка актове, Комисията напълно споделя констатациите на ПАК, относими именно към настоящия критерий и свързани с необходимост от пълно излагане на фактическите обстоятелства, тяхното всеобхватно обсъждане и анализиране, отнасянето им към съставомерните признаци на всяко конкретно престъпление.*

*Също така, Комисията подкрепя и становището на ПАК за несъстоятелност на аргументите на атестираната за постигане на „процесуалната икономия“ чрез неизлагане на фактическите обстоятелства на даден случай. Липсата на мотиви е съществено процесуално нарушение, което налага отмяната на постановения съдебен акт – арг. чл. 348, ал. 2, вр. ал. 3, т. 2 НПК и има същата тежест и при постановените от прокурора актове.*

*По останалите общи и специфични критерии Комисията потвърждава определените от ПАК оценки.*

*С оглед на всичко изложено, КАК определя комплексна оценка „Много добра“ – 4,81 на Бояна Любомирова Кузманова - прокурор в Районна прокуратура - Бургас.*

7.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Бояна Любомирова Кузманова - прокурор в Районна прокуратура - Бургас.

7.3. Предоставя, на основание чл. 205, ал. 1 от ЗСВ, на Бояна Любомирова Кузманова - прокурор в Районна прокуратура - Бургас, резултатите от атестирането за запознаване.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

8. Придобиване статут на несменяемост на Виктория Петрова Георгиева - прокурор в Районна прокуратура – Велико Търново.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. **ПРЕДЛАГА НА ПРОКУРОРСКАТА КОЛЕГИЯ НА ВСС,** която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Виктория Петрова Георгиева - прокурор в Районна прокуратура - Велико Търново.

8.2. **ПРЕДЛАГА НА ПРОКУРОРСКАТА КОЛЕГИЯ НА ВСС,** която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА“ на Виктория Петрова Георгиева - прокурор в Районна прокуратура - Велико Търново.

8.3. **ПРЕДЛАГА НА ПРОКУРОРСКАТА КОЛЕГИЯ НА ВСС,** която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, Виктория Петрова Георгиева - прокурор в Районна прокуратура - Велико Търново, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

8.4. ВНАСЯ предложенията в заседанието на Прокурорската колегия на ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 07.02.2024 г., за разглеждане и произнасяне.

9. Придобиване статут на несменяемост на Калоян Веселинов Кръстев - прокурор в Районна прокуратура - Варна.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. **ПРЕДЛАГА НА ПРОКУРОРСКАТА КОЛЕГИЯ НА ВСС,** която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Калоян Веселинов Кръстев - прокурор в Районна прокуратура - Варна.

9.2. **ПРЕДЛАГА НА ПРОКУРОРСКАТА КОЛЕГИЯ НА ВСС,** която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА“ на Калоян Веселинов Кръстев - прокурор в Районна прокуратура - Варна.

9.3. **ПРЕДЛАГА НА ПРОКУРОРСКАТА КОЛЕГИЯ НА ВСС,** която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, Калоян Веселинов Кръстев - прокурор в Районна прокуратура - Варна, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

9.2. ВНАСЯ предложенията в заседанието на Прокурорската колегия на ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 07.02.2024 г., за разглеждане и произнасяне.

10. Периодично атестиране на Марин Александров Малчев - прокурор в Софийска районна прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. **ПРЕДЛАГА НА ПРОКУРОРСКАТА КОЛЕГИЯ НА ВСС,** която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Марин Александров Малчев - прокурор в Софийска районна прокуратура.

10.2. **ПРЕДЛАГА НА ПРОКУРОРСКАТА КОЛЕГИЯ НА ВСС,** която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА“ на Марин Александров Малчев - прокурор в Софийска районна прокуратура.

10.2. ВНАСЯ предложенията в заседанието на Прокурорската колегия на ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 07.02.2024 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

11. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган** | **Магистрат** | **Длъжност** | **ДОКЛАДЧИК** |
| **1** | РП-ВАРНА | **Пресиян Георгиев Георгиев** | прокурор | **Светлана Бошнакова** |

ДОПЪЛНИТЕЛНИ ТОЧКИ

РАЗНИ

12. Обсъждане приложението на разпоредбата на чл. 193, ал. 6 от ЗСВ по обявения, с решение на Прокурорската колегия на Висшия съдебен съвет по протокол № 20/02.06.2021 г. (обн. ДВ, бр. 48/08.06.2021 г.) конкурс за повишаване в длъжност „следовател" в Национална следствена служба.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ**, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ВЪЗОБНОВИ**, на основание чл. 55, ал. 1 от АПК, административното производство за назначаване по реда на чл. 193, ал. 6 от ЗСВ в конкурса за повишаване в длъжност „следовател“ в Национална следствена служба, обявен с решение на Прокурорската колегия на Висшия съдебен съвет по протокол №20/02.06.2021 г. (обн. ДВ, бр 48/08.06.2021г.), поради отпадане на основанието за спиране, а именно приключване на съдебното производство пред Върховния административен съд по административно дело № 15/2023 г. с влязло в сила Решение № 936 от 26.01.2024 г. по описа на съда.

12.2. Внася предложението в заседание на Прокурорската колегия на Висшия съдебен съвет, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 07.02.2024 г., за разглеждане и произнасяне.

13. Преназначаване, на основание чл. 169, ал. 5 от ЗСВ, на Пламен Петков Петков - изпълняващ функциите „административен ръководител - районен прокурор" на Районна прокуратура - Плевен.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. **ПРЕДЛАГА НА ПРОКУРОРСКАТА КОЛЕГИЯ НА ВСС,** която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, **ДА ПРЕНАЗНАЧИ**, на основание чл. 169, ал. 5 от ЗСВ, Пламен Петков Петков - изпълняващ функциите „административен ръководител - районен прокурор“ на Районна прокуратура - Плевен, на заеманата преди назначаването му за „административен ръководител - районен прокурор" на Районна прокуратура - Плевен длъжност - „прокурор" в Районна прокуратура - Плевен, с място на работа - съдебния район на Районна прокуратура - Плевен, с ранг „прокурор във ВП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване на Владимир Пламенов Радоев - прокурор в Районна прокуратура - Плевен, в длъжност „административен ръководител - районен прокурор" на Районна прокуратура - Плевен.

13.2. Внася предложението в заседание на Прокурорската колегия на ВСС, която, на основание §23, ал. 2 от ПЗР на ЗИД на КРБ (обн. в ДВ бр.106/22.12.2023 г.), изпълнява функциите на Висш прокурорски съвет, насрочено за 07.02.2024 г., за разглеждане и произнасяне.

ЕДИНЕН ФОРМУЛЯР

14. Придобиване статут на несменяемост на Галин Галенов Тупев – прокурор в Районна прокуратура – Разград.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - Варна, за комплексна оценка на Галин Галенов Тупев – прокурор в Районна прокуратура - Разград.

14.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Галин Галенов Тупев – прокурор в Районна прокуратура - Разград.

14.3. Предоставя, на основание чл. 205, ал. 1 от ЗСВ, на Галин Галенов Тупев -прокурор в Районна прокуратура - Разград, резултатите от атестирането за запознаване.

РАЗНИ

15. Извлечение от решение на Комисия „Съдебна администрация“ към ПК на ВСС, която изпълнява функциите на Висш прокурорски съвет по протокол №1/01.02.2024 г., т. 7.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ИЗРАЗЯВА ПОЛОЖИТЕЛНО СТАНОВИЩЕ по предложението за изменение в Националния класификатор на професиите и длъжностите (НКПД), като се добавят длъжностите „прокурор във Върховна прокуратура“ и „завеждащ отдел във Върховна прокуратура“.

15.2. Предлага Таблица № 1 на ВСС за определяне на максималните основни месечни работни заплати на съдии, прокурори и следователи да се измени, както следва:

- В Раздел I, ред 1 длъжността „Прокурор във ВКП/ВАП“ да се замени с длъжността „Прокурор във Върховна прокуратура“;

- В Раздел II, ред 8 длъжността „Зав. отдел в прокуратура“ да се замени с длъжността „Завеждащ отдел във Върховна прокуратура“.

15.3. Изпраща решението по т. 15.1. на главния секретар, по компетентност.

15.4. Изпраща решението по т. 15.2 на дирекция „Бюджет и финанси“, по компетентност.

**ПРЕДСЕДАТЕЛ НА КОМИСИЯТА**

**ПО АТЕСТИРАНЕТО И КОНКУРСИТЕ КЪМ**

**ПРОКУРОРСКАТА КОЛЕГИЯ НА ВСС,**

*която, на основание §23, ал. 2 от ПЗР на ЗИД на КРБ*

*(обн. в ДВ бр.106/22.12.2023 г.), изпълнява функциите на*

*Висш прокурорски съвет: /П/*

**ОГНЯН ДАМЯНОВ**